460.33 ORDNI DWAR PROĊEDURA TA’ ORDNI EWROPEA GĦALL-PRESERVAZZJONI TAL-KONTIJIET L-AVVIŻ LEGALI 72 tal-2018. L-AVVIŻ LEGALI 72 tal-2018. 1. Titolu u għan. (1) It-titolu ta’ dan l-Ordni hu l-Ordni dwar Proċedura ta’ Ordni Ewropea għall-Preservazzjoni tal-Kontijiet. (2) Dan l-Ordni jimplimenta d-dispożizzjonijiet tar-Regolament (UE) Nru 655/2014 tal-Parlament Ewropew u tal-Kunsill tal-15 ta’ Mejju 2014 li jistabbilixxi proċedura ta’ Ordni Ewropea tal-Preservazzjoni tal-Kontijiet sabiex jiġi ffaċilitat l-irkupru transkonfinali tad-dejn f’materji ċivili u kummerċjali; Tifsir. 2. F’dan l-Ordni, sakemm ir-rabta tal-kliem ma teħtieġx xort’oħra: " il-Kodiċi " tfisser il-Kodiċi ta’ Organizzazzjoni u Proċedura Ċivili; Kap. 12. Kap. 12. " Ordni ta’ Preservazzjoni " tfisser Ordni Ewropea għall-Preservazzjoni tal-Kontijiet: Iżda t-tifsiriet li mhumiex imfissra f’dan l-Ordni għandu jkollhom l-istess tifsira mogħtija lilhom fir-Regolament UE; "persuna " tfisser persuna fiżika jew ġuridika u tinkludi korp jew assoċjazzjoni oħra ta’ persuni, kemm jekk mogħtija personalità ġuridika, skont id-dispożizzjonijiet tat-Tieni Skeda tal-Kodiċi Ċivili; Kap. 16. Kap. 16. " ir-Regolament UE" tfisser ir-Regolament (UE) Nru 655/2014 tal-Parlament Ewropew u tal-Kunsill tal-15 ta’ Mejju 2014 li jistabbilixxi proċedura ta’ Ordni Ewropea tal-Preservazzjoni tal-Kontijiet sabiex jiġi ffaċilitat l-irkupru transkonfinali tad-dejn f’materji ċivili u kummerċjali. 3. Il-Prim’Awla tal-Qorti Ċivi li għandu jkollha l-kompetenza li toħroġ Ordni ta’ Preservazzjoni taħt l-Artikolu 6 tar-Regolament UE. 4. L-awtorità maħtura bħala kompetenti għall-finijiet tal-ksib tal-informazzjoni meħtieġa fir-rigward tal-kont jew kontijiet tad-debitur, skont l-Artikolu 14 tar-Regolament UE hija r-Reġistratur, Qrati Ċivili u Tribunali. 5. Awtorità kompetenti. L-awtorità maħtura bħala kompetenti sabiex tirċievi, tittrasmetti u tinnotifika l-Ordni ta’ Preservazzjoni u dokumenti oħra taħt ir-Regolament UE, għandha tkun l-Uffiċċju tal-Avukat Ġenerali. 6. Żvelar ta’ dettalji ta’ kontijiet bankarji. Mingħajr preġudizzju għal kwalunkwe metodu ieħor disponibbli skont il-liġi, il-banek, għall-finijiet tal-Artikolu 14 tar-Regolament UE, huma obbligati jiżvelaw, fuq talba tal-awtorità tal-informazzjoni, jekk persuna għandhiex kont magħhom. 7. Il-Prim’Awla tal-Qorti Ċivi li għandu jkollha l-kompetenza li tipprovdi rimedju skont l-Artikoli 33(1), 34(1) jew 34(2) tar-Regolament UE. 8. Appelli. (1) Appell kontra kull deċiżjoni: (a) tal-Prim’Awla tal-Qorti Ċivili li ma tkunx laqgħet, kompletament jew parzjalment rikors għal Ordni ta’ Preservazzjoni taħt l-artikolu 3, għandu, skont l-Artikolu 21 tar-Regolament UE, jsir quddiem il-Qorti tal-Appell: Iżda li dan l-appell għandu jkun disponibbli biss għall-kreditur; u (b) mogħtija skont l-Artikoli 33, 34 jew 35 tar-Regolament tal-UE, għandu, skont id-dispożizzjonijiet tal-Artikolu 37 tar-Regolament tal-UE, ukoll isir quddiem il-Qorti tal-Appell (2) L-appell skont l-artikolu (1)(b) għandu jsir fi żmien sitt (6) ijiem minn meta d-deċiżjoni tinqara fil-qorti bil-miftuħ. 9. Drittijiet. Id-drittijiet applikabbli għall-preżentata ta’: (a) rikors għal Ordni ta’ Preservazzjoni għandhom ikunu dawk stabbiliti fil-paragrafu 3 tat-Tariffa D tal-Iskeda A tal-Kodiċi; (b) rikors skont l-artikolu 7 għandhom ikunu dawk stabbiliti fil-paragrafu 4(4) tat-Tariffa A tal-Iskeda A tal-Kodiċi; (ċ) appell minn kull deċiżjoni tal-Prim’Awla tal-Qorti Ċivili għandhom ikunu dawk stabbiliti fil-paragrafu 3(7) tat-Tariffa A tal-Iskeda A tal-Kodiċi; u (d) kull notifika ta’ att proċedurali, inklużi spejjeż għall-esekuzzjoni ta’ din in-notifika, għandhom japplikaw id-drittijiet stabbiliti fil-paragrafu 6 tat-Tariffa A tal-Iskeda A tal-Kodiċi.